Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 2 Pv 990/11/3307	Prievidza, 29.11.2013
EEČ : 2-27-165-2013

U Z N E S E N I E

Trestná vec:	obvinený XXXXX 
Prečin:	Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 547/2010 Zbierky zákonov

Rozhodol: 	prokurátor Okresnej prokuratúry Prievidza
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako konateľ spoločnosti XXXXX, so sídlom v Prievidzi, XXXXX XXXXX, IČO: XXXXX, za obdobie mesiacov február 2010 až august 2010 zadržal a neodviedol splatné poistné za zamestnancov spoločnosti v zmysle zákona č. 461/2003 Z. z. o sociálnom poistení v platnom znení, ku škode XXXXX, XXXXX XXXXX, XXXXX vo výške 1.504 eur, a to aj napriek tomu, že spoločnosť v mene ktorej konal mala v čase splatnosti poistného dostatok finančných prostriedkov na jeho úhradu, čím neoprávnene zadržal a neodviedol určenému príjemcovi, a to XXXXX poistné v celkovej výške 1.504 eur.

lebo zanikla trestnosť činu

Odôvodnenie:
	Vyšetrovateľ Odboru kriminálnej polície v Prievidzi pod ORP-960/OEK-PD-2011 viedol trestné stíhanie proti obvinenému XXXXX pre prečin skrátenia dane a poistného podľa § 277 ods. 1 Tr. zákona účinného od 01.01.2011, ktorého sa mal obvinený dopustiť tým spôsobom, že ako konateľ spoločnosti XXXXX, so sídlom v Prievidzi, XXXXX XXXXX, IČO: XXXXX, za obdobie mesiacov február 2010 až august 2010 zadržal a neodviedol splatné poistné za zamestnancov spoločnosti v zmysle zákona č. 461/2003 Z. z. o sociálnom poistení v platnom znení, ku škode XXXXX XXXXX, XXXXX vo výške 1.504 eur, a to aj napriek tomu, že spoločnosť v mene ktorej konal mala v čase splatnosti poistného dostatok finančných prostriedkov na jeho úhradu, čím neoprávnene zadržal a neodviedol určenému príjemcovi, a to XXXXX poistné v celkovej výške 1.504 eur.

	Dňa 29.11.2013 mi vyšetrovateľ predložil vyšetrovací spis spolu s návrhom na zastavenie trestného stíhania pre účinnú ľútosť, pretože obvinený dlžné poistné za svojich zamestnancov dodatočne počas prebiehajúceho vyšetrovania zaplatil.

	Preskúmaním vyšetrovacieho spisu som zistil, že návrh vyšetrovateľa je dôvodný. 

	Obvinený XXXXX sa k spáchaniu trestnej činnosti priznal, svoje konanie oľutoval. Rovnako zo znaleckého posudku z odboru ekonómie a manažmentu vyplýva, že obvinený mal v spatnosti poistného za svojich zamestnancov za obdobie mesiacov február až august 2010 dostatok finančných prostriedkov na jeho úhradu, pričom v rozsahu 1.504 eur tieto prostriedky zo mzdy svojich zamestnancov zrazil ale neodviedol XXXXX.

	Zo správy XXXXX je zrejmé, že obvinený XXXXX, ako konateľ spoločnosti XXXXX. so sídlom v Prievidzi, XXXXX XXXXX, IČO: XXXXX dňa 08.11.2013 uhradil poistné na sociálne poistenie a príspevky na starobné dôchodkové sporenie za vyššie uvedené obdobie v celkovej výške 1.504 eur. Rovnako na čísle listu 250 vyšetrovacieho spisu sa nachádza príjmový pokladničný doklad zo dňa 08.11.2013 o zaplatení sumy 1.504 eur v prospech poškodenej XXXXX.

	Prečinu neodvedenia dane a poistného podľa § 277 ods. 1 Tr. zákona účinného od 01.01.2011 sa dopustí ten kto v malom rozsahu zadrží a neodvedie určenému príjemcovi splatnú daň, poistné na sociálne poistenie, verejné zdravotné poistenie alebo príspevok na starobné dôchodkové sporenie, ktoré zrazí alebo vyberie podľa zákona, alebo kto neoprávnene v malom rozsahu uplatní nárok na vrátenie dane z pridanej hodnoty alebo spotrebnej dane v úmysle zadovážiť sebe alebo inému neoprávnený prospech.

	Podľa § 86 písm. e) Tr. zákona účinného od 01.01.2011 trestnosť trestného činu zaniká aj vtedy, ak ide o trestný čin neodvedenia dane a poistného podľa § 277 alebo nezaplatenia dane a poistného podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.

	Vzhľadom na to, že obvinený XXXXX počas vyšetrovania, teda ešte pred jeho skončením riadne uhradil dlžné poistné, obvinený splnil podmienky účinnej ľútosti podľa § 86 písm. e) Tr. zákona účinného od 01.01.2011 v dôsledku čoho zanikla trestnosť činu, rozhodol som tak ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Bíro
prokurátor